નવી દિલ્હી: ભારતે વાંધો ઉઠાવ્યો હોવા છતાં અમેરિકી સંસદે ભારતીય આઈટી પ્રોફેશનલ્સ પાસેથી વસૂલ કરવામાં આવતી આઉટસોર્સિંગ ફી વધારીને બમણી કરી દીધી છે. અમેરિકી સંસદ દ્વારા જણાવાયું હતું કે અમેરિકામાં ૫૦ અથવા તેથી વધુ લોકોને નોકરી પર રાખનારી અરજદાર કંપનીના કર્મચારીઓ પૈકી અડધાથી વધુ કર્મચારી એચ-૧ બી અથવા એલ-૧ વિઝા ધરાવતા હોય તો તે કંપનીએ હવે એચ-૧ બી વિઝા માટે ૨હજાર ડોલરને બદલે ૪ હજાર ડોલર અને એલ-૧ વિઝા માટે ૪,૫૦૦ ડોલર ચૂકવવા પડશે.